Title: N á v r h
Author: Dvoranova
Last saved by: agenda0
Company: Urad vlady SR

NÁRODNÁ  RADA  SLOVENSKEJ  REPUBLIKY

1181

V L Á D N Y  N Á V R H

Z Á K O N
z .......... 2001
O  VEREJNOM  OCHRANCOVI  PRÁV

Národná rada Slovenskej republiky sa uzniesla na tomto zákone:
§ 1
Predmet úpravy
Tento zákon upravuje 
a) rozsah a spôsob, ktorým sa verejný ochranca práv^1) ako nezávislý orgán po-dieľa na ochrane základných práv a slobôd fyzických osôb a právnických osôb pri konaní, rozhodovaní alebo nečinnosti orgánov verejnej správy,^2) ak je ich konanie, rozhodovanie alebo nečinnosť v rozpore s právnym poriadkom alebo princípmi demokratického a právneho štátu a
b) podrobnosti o voľbe a odvolávaní verejného ochrancu práv, o jeho pôsobnosti, o podmienkach výkonu jeho funkcie, o spôsobe právnej ochrany a o uplatňo-vaní práv fyzických osôb a právnických osôb.

___________________
1) Čl. 151a ods.1 Ústavy Slovenskej republiky. 
^2) ^Napríklad ^zákon ^Slovenskej ^národnej ^rady ^č. ^347/1990 ^Zb. ^o ^organizácii ^ministerstiev ^a ^ostatných ^ústredných ^orgánov ^štátnej ^správy ^Slovenskej ^republiky ^v ^znení ^neskorších ^predpisov, ^zákon ^Ná-rodnej ^rady ^Slovenskej ^republiky ^č. ^222/1996 ^Z.z. ^o ^organizácii ^miestnej ^štátnej ^správy ^a ^o ^zmene ^a ^doplnení ^niektorých ^zákonov, ^zákon ^Slovenskej ^národnej ^rady ^č. ^369/1990 ^Zb. ^o ^obecnom ^zria-dení ^v ^znení ^neskorších ^predpisov, ^zákon ^Národnej ^rady ^Slovenskej ^republiky ^č. ^273/1994 ^Z.z. ^o ^zdra-votnom ^poistení, ^financovaní ^zdravotného ^poistenia, ^o ^zriadení ^Všeobecnej ^zdravotnej ^poisťovne ^a ^o ^zriaďovaní ^rezortných, ^odvetvových, ^podnikových ^a ^občianskych ^zdravotných ^poisťovní ^v ^znení ^neskorších ^predpisov, ^zákon ^Národnej ^rady ^Slovenskej ^republiky ^č. ^280/1995 ^Z.z. ^o ^Spoločnej ^zdra-votnej ^poisťovni ^v ^znení ^neskorších ^predpisov, ^zákon ^Národnej ^rady ^Slovenskej ^republiky ^č. ^274/1994 ^Z.z. ^o ^Sociálnej ^poisťovni ^v ^znení ^neskorších ^predpisov, ^zákon ^Slovenskej ^národnej ^rady ^č. ^13/1992 ^Zb. ^o ^Slovenskej ^lekárskej ^komore, ^Slovenskej ^komore ^zubných ^lekárov ^a ^Slovenskej ^lekárnickej ^komore.

Sídlo a pôsobnosť verejného ochrancu práv
§ 2
	Sídlom verejného ochrancu práv je Bratislava.

§ 3
(1) Pôsobnosť verejného ochrancu práv sa vzťahuje na 
a) orgány štátnej správy,
b) orgány územnej samosprávy,
c) právnické osoby a fyzické osoby, ktoré podľa osobitného zákona rozhodujú o právach a povinnostiach fyzických osôb a právnických osôb v oblasti verej-nej správy.
(2) Pôsobnosť ochrancu verejných práv sa nevzťahuje na Národnú radu Slovenskej republiky (ďalej len "národná rada"), prezidenta Slovenskej repub-liky, vládu Slovenskej republiky, Ústavný súd Slovenskej republiky, Najvyšší kontrolný úrad Slovenskej republiky, spravodajské služby, na rozhodovacie prá-vomoci vyšetrovateľov Policajného zboru, prokuratúru a súdy, s výnimkou štát-nej správy súdov. Pôsobnosť verejného ochrancu práv sa nevzťahuje tiež na veci operačnej a mobilizačnej povahy.

§ 4
Voľba verejného ochrancu práv
(1) Verejného ochrancu práv volí národná rada z kandidátov, ktorých jej navrhne najmenej 15 poslancov národnej rady.
(2) Za verejného ochrancu práv možno zvoliť občana Slovenskej repub-liky, ktorý
a) dosiahol vek 35 rokov,
b) má spôsobilosť na právne úkony v plnom rozsahu,
c) je bezúhonný a jeho vzdelanie, schopnosti, skúsenosti a morálne vlastnosti dávajú záruku, že funkciu verejného ochrancu práv bude riadne vykonávať,
d) nie je členom politickej strany ani politického hnutia,
e) má trvalý pobyt na území Slovenskej republiky,
f) súhlasí s voľbou za verejného ochrancu práv.
(3) Splnenie podmienok uvedených v odseku 2 overuje národná rada pred hlasovaním o návrhu na voľbu.

(4) Za bezúhonného občana sa na účely tohto zákona považuje občan, ktorý nebol právoplatne odsúdený za úmyselný trestný čin alebo za trestný čin, za ktorý mu bol uložený nepodmienečný trest odňatia slobody. Bezúhonnosť sa preukazuje výpisom z registra trestov,^3) ktorý nie je starší ako tri mesiace.

§ 5
Funkčné obdobie
Funkčné obdobie verejného ochrancu práv je päť rokov; začína plynúť dňom zloženia sľubu. Tá istá osoba môže byť zvolená za verejného ochrancu práv najviac v dvoch po sebe nasledujúcich funkčných obdobiach.

§ 6
Sľub
(1) Verejný ochranca práv skladá do rúk predsedu národnej rady tento sľub:
"Sľubujem na svoju česť a svedomie, že budem dodržiavať Ústavu Slo-venskej republiky, ústavné zákony, zákony a medzinárodné zmluvy vyhlásené spôsobom ustanoveným zákonom a nariadenia vlády Slovenskej republiky, že sa budem podieľať na ochrane základných práv a slobôd fyzických osôb a práv-nických osôb pri konaní, rozhodovaní alebo nečinnosti orgánov verejnej správy a že základné práva a slobody budem chrániť v súlade s princípmi demokratic-kého a právneho štátu.".
(2) Zloženie sľubu potvrdí verejný ochranca práv svojím podpisom na listine s textom sľubu; na tejto listine musí byť uvedený dátum zloženia sľubu.
(3) Verejný ochranca práv sa ujíma funkcie zložením sľubu.

§ 7
Prekážka výkonu funkcie
(1) Prekážkou výkonu funkcie verejného ochrancu práv je zloženie sľubu s výhradou alebo odmietnutie sľubu.
(2) Prekážkou výkonu funkcie verejného ochrancu práv sú aj dôvody ne-zlučiteľnosti výkonu tejto funkcie uvedené v § 11.

___________________
^3) Zákon č. 311/1999 Z.z. o registri trestov.

Zánik funkcie verejného ochrancu práv
§ 8
	(1) Pred uplynutím funkčného obdobia zaniká výkon funkcie verejného ochrancu práv
a) odvolaním z funkcie národnou radou,
b) vzdaním sa funkcie,
c) stratou štátneho občianstva Slovenskej republiky,
d) nadobudnutím právoplatnosti rozsudku, ktorým bol odsúdený za úmyselný trestný čin alebo ktorým bol odsúdený za trestný čin a súd nerozhodol v jeho prípade o podmienečnom odložení výkonu trestu odňatia slobody,
e) nadobudnutím právoplatnosti rozsudku súdu, ktorým bol pozbavený spôsobi-losti na právne úkony alebo ktorým bola jeho spôsobilosť na právne úkony obmedzená,
f) ak stal sa členom politickej strany alebo politického hnutia,
g) ak prestal mať trvalý pobyt na území Slovenskej republiky alebo
h) smrťou.
	(2) Skutočnosti uvedené v písmenách c) až g) je verejný ochranca práv povinný oznámiť predsedovi národnej rady.

§ 9
(1) Národná rada môže odvolať z funkcie verejného ochrancu práv, ak nezloží sľub alebo zloží sľub s výhradou alebo ak mu zdravotný stav podľa le-kárskeho posudku, rozhodnutia orgánu štátnej zdravotnej správy alebo orgánu sociálneho zabezpečenia dlhodobo, najmenej však počas troch mesiacov nedo-voľuje riadne vykonávať povinnosti vyplývajúce z jeho funkcie.
(2) Verejný ochranca práv je odvolaný z funkcie dňom nasledujúcim po dni, keď mu bolo doručené rozhodnutie národnej rady o odvolaní z funkcie.

§ 10
(1) Verejný ochranca práv sa môže vzdať svojej funkcie písomným ozná-mením predsedovi národnej rady.

(2) Výkon funkcie verejného ochrancu práv sa v takom prípade skončí uplynutím kalendárneho mesiaca nasledujúceho po mesiaci, v ktorom bolo pí-somné oznámenie o vzdaní sa funkcie doručené predsedovi národnej rady. Ve-rejný ochranca práv je však povinný vykonať všetky úkony, ktoré neznesú od-klad, aby podávateľ podnetu neutrpel ujmu na svojich právach.

§ 11
Nezlučiteľnosť výkonu funkcie
verejného ochrancu práv
(1) Výkon funkcie verejného ochrancu práv je nezlučiteľný s výkonom funkcie prezidenta Slovenskej republiky, poslanca národnej rady, člena vlády Slovenskej republiky, vedúceho alebo predsedu ústredného orgánu štátnej správy Slovenskej republiky, predsedu Najvyššieho kontrolného úradu Slovenskej re-publiky alebo podpredsedu Najvyššieho kontrolného úradu Slovenskej repub-liky, sudcu Ústavného súdu Slovenskej republiky, sudcu, prokurátora, prísluš-níka Slovenskej informačnej služby, príslušníka Policajného zboru a iných oz-brojených zborov a s funkciou v orgánoch verejnej správy.
(2) Verejný ochranca práv nesmie popri výkone funkcie vykonávať žiadnu inú platenú funkciu, podnikať ani vykonávať inú zárobkovú činnosť s výnimkou správy vlastného majetku alebo majetku svojich maloletých detí, vedeckej, pe-dagogickej, prednáškovej, literárnej, publicistickej a umeleckej činnosti, ak ta-káto činnosť nenarušuje riadny výkon funkcie a dôstojnosť funkcie a neohrozuje dôveru v nestrannosť a nezávislosť verejného ochrancu práv.

§ 12
Kancelária verejného ochrancu práv
(1) Zriaďuje sa Kancelária verejného ochrancu práv (ďalej len "kance-lária").
(2) Kancelária je právnickou osobou so sídlom v Bratislave, ktorá plní úlohy spojené s odborným, organizačným a technickým zabezpečením činnosti verejného ochrancu práv. 
(3) Kancelária má právo požadovať od orgánov verejnej správy podklady a informácie, ktoré verejný ochranca práv potrebuje na plnenie svojich úloh.
(4) Na čele kancelárie je vedúci kancelárie, ktorého vymenúva a odvoláva verejný ochranca práv. Vedúci kancelárie zodpovedá za svoju činnosť verej-nému ochrancovi práv.

(5) Kancelária verejného ochrancu práv je rozpočtovou organizáciou.^4)
(6) Podrobnosti o organizácii a úlohách kancelárie upraví organizačný po-riadok, ktorý vydá verejný ochranca práv.

Právna ochrana fyzických osôb a právnických osôb
§ 13
(1) Na verejného ochrancu práv sa môže obrátiť každý, kto sa domnieva, že pri konaní, rozhodovaní alebo nečinnosti orgánu verejnej správy boli poru-šené základné práva a slobody v rozpore s právnym poriadkom alebo princípmi demokratického a právneho štátu.
(2) Fyzické osoby môžu v styku s verejným ochrancom práv používať svoj materinský jazyk. Trovy tlmočného znáša štát.

§ 14
(1) Verejný ochranca práv je povinný zachovávať mlčanlivosť o skutoč-nostiach, o ktorých sa dozvedel pri výkone svojej funkcie, a to i po skončení výkonu funkcie. Povinnosti mlčanlivosti môže verejného ochrancu práv zbaviť predseda národnej rady, to neplatí, ak ide o osobné údaje.
(2) Bez súhlasu verejného ochrancu práv nie je možné nahliadať do spisov ani požičiavať spisy, ktoré vedie verejný ochranca práv.
(3) Verejný ochranca práv je v konaní oprávnený oboznamovať sa s utajo-vanými skutočnosťami.^5)

§ 15
(1) Verejný ochranca práv koná na základe podnetu fyzickej osoby alebo právnickej osoby alebo z vlastnej iniciatívy.
(2) Podnet možno podať písomne, ústne do zápisnice, telegraficky, tele-faxom alebo elektronickou poštou. Podnet, ktorý bol urobený telegraficky alebo elektronickou poštou, treba doplniť písomne alebo ústne do zápisnice najneskôr do troch dní; podnet urobený telefaxom treba doplniť najneskôr do sedem dní predložením jeho originálu.
___________________
4) Zákon Národnej rady Slovenskej republiky č. 303/1995 Z.z. o rozpočtových pravidlách v znení neskorších predpisov.
^5) Zákon č. 241/2001 Z.z. o ochrane utajovaných skutočností a o zmene a doplnení niektorých zákonov.

(3) Z podnetu musí byť zrejmé, akej veci sa týka a čoho sa podávateľ pod-netu domáha.
(4) Verejný ochranca práv vyzve podávateľa podnetu, aby neúplný, alebo nejasný podnet doplnil alebo upresnil. Poučí ho aj o tom, ako treba doplnenie alebo upresnenie urobiť. Ak podávateľ podnetu napriek výzve verejného och-rancu práv v určenej lehote podnet nedoplní alebo neupresní a vo vybavovaní podnetu nemožno pre tento nedostatok pokračovať, verejný ochranca práv pod-net odloží. O týchto následkoch musí podávateľa podnetu poučiť.
(5) Písomný podnet osoby, ktorá je pozbavená osobnej slobody alebo osoby, ktorej osobná sloboda je obmedzená a ktorý je adresovaný verejnému ochran-covi práv, nepodlieha úradnej kontrole. 
(6) Ak podávateľ podnetu požiada verejného ochrancu práv, aby sa jeho totožnosť utajila alebo ak je jej utajenie v záujme vybavenia podnetu, pri vy-bavovaní podnetu sa postupuje len na základe odpisu podnetu, v ktorom sa ne-uvádzajú osobné údaje^6). Každý zúčastnený na vybavovaní podnetu, komu je to-tožnosť podávateľa podnetu známa, je povinný o nej zachovať mlčanlivosť.
(7) Ak podávateľ podnetu požiadal o utajenie svojej totožnosti, ale cha-rakter podnetu neumožňuje jeho vybavenie bez uvedenia niektorého z osobných údajov, treba ho o tom bezodkladne upovedomiť. Zároveň ho treba upozorniť, že vo vybavovaní podnetu sa bude pokračovať len vtedy, ak v určenej lehote písomne udelí súhlas s uvedením určitého potrebného údaja o svojej osobe.
(8) Podnet, v ktorom podávateľ podnetu neuvádza svoje meno, priezvisko a adresu (právnická osoba svoj názov a sídlo) je anonymný podnet. Anonymný podnet nemusí verejný ochranca práv vybavovať.

Postup pri vybavovaní podnetu
§ 16
(1) Verejný ochranca práv podnet preskúma.
(2) Ak verejný ochranca práv zistí, že podnet je podľa svojho obsahu op-ravným prostriedkom podľa predpisov o konaní vo veciach správnych alebo súdnych, žalobou alebo opravným prostriedkom v správnom súdnictve alebo ústavnou sťažnosťou, bezodkladne upovedomí o tom podávateľa podnetu a po-učí ho o správnom postupe.

___________________
^6) § 3 písm. a) zákona č. 52/1998 Z.z. o ochrane osobných údajov v informačných systémoch.

(3) Ak verejný ochranca práv zistí, že v miestach, kde sa vykonávajú väzba, trest odňatia slobody, disciplinárne tresty vojakov, ochranné liečenie, och-ranná výchova, ústavné liečenie alebo ústavná výchova alebo v cele policajného zaistenia je nezákonne držaná osoba, túto skutočnosť bezodkladne oznámi prí-slušnému prokurátorovi ako podnet na postup podľa osobitného zákona^7) a upo-vedomí správu takého miesta a dotknutú osobu.
(4) Ak sa podnet týka preskúmania právoplatného rozhodnutia orgánu verejnej správy alebo ak verejný ochranca práv dospeje k záveru, že rozhodnutie orgánu verejnej správy je v rozpore so zákonom alebo iným všeobecne záväz-ným právnym predpisom, postúpi vec na vybavenie príslušnému prokurátorovi,^8) o čom upovedomí podávateľa podnetu, prípadne urobí iné opatrenie. To isté môže urobiť aj s podnetom, ktorý obsahuje návrhy takých opatrení, ktoré patria do pôsobnosti prokuratúry.
(5) Prokurátor je povinný v lehotách ustanovených zákonom^9) oznámiť verejnému ochrancovi práv opatrenia, ktoré vykonal na odstránenie nezákon-nosti.

§ 17
(1) Verejný ochranca práv podnet odloží, ak vec, ktorej sa podnet týka, nepatrí do jeho pôsobnosti alebo ak náležitosti uvedené v § 15 ods. 4 neboli do-plnené alebo upresnené v určenej lehote.
(2) Verejný ochranca práv môže podnet odložiť, ak zistí, že
a) vec, ktorej sa podnet týka, je prejednávaná súdom a nejde o prieťahy v ko-naní alebo ak vec už bola súdom rozhodnutá,
b) od opatrenia alebo udalosti, ktorých sa podnet týka, uplynul v deň doručenia podnetu čas dlhší ako tri roky,
c) podnet je zjavne neopodstatnený,
d) podnet je anonymný,
e) ide o podnet vo veci, ktorá už bola verejným ochrancom práv vybavená a opakovaný podnet neobsahuje nové skutočnosti.
(3) O odložení podnetu a dôvodoch jeho odloženia verejný ochranca práv upovedomí podávateľa podnetu.

___________________
^7) § 18 zákona č. 153/2001 Z.z. o prokuratúre.
8) § 20 až 36 zákona č. 153/2001 Z.z..
9) § 33 zákona č. 153/2001 Z.z..
§ 18
Ak verejný ochranca práv nepostupuje podľa § 16 ods. 2 až 4 alebo § 17, podávateľovi podnetu oznámi, že prijal podnet na vybavenie.

§ 19
(1) Pri vybavovaní podnetu je verejný ochranca práv oprávnený 
a) vstupovať do objektov orgánov verejnej správy,^2)
b) vyžadovať od orgánu verejnej správy, aby mu poskytol potrebné spisy a do-klady, ako aj vysvetlenie k veci, ktorej sa podnet týka,
c) klásť otázky zamestnancom orgánu verejnej správy,
d) hovoriť aj bez prítomnosti iných osôb s osobami, ktoré sú zaistené v mies-tach, kde sa vykonáva väzba, trest odňatia slobody, disciplinárne tresty vo-jakov, ochranné liečenie, ochranná výchova, ústavné liečenie alebo ústavná výchova a v celách policajného zaistenia.
(2) Orgány verejnej správy sú povinné na žiadosť verejného ochrancu práv
a) poskytnúť mu informácie a vysvetlenia,
b) umožniť mu nahliadnutie do spisu alebo požičať mu spis,
c) predložiť mu písomné stanovisko ku skutkovým a právnym otázkam,
d) vyporiadať sa s dôkazmi, ktoré navrhne v odôvodnení rozhodnutia,
e) vyporiadať sa s opatreniami, ktoré navrhne,
f) vykonať opatrenia, ktoré navrhne v prípade ich nečinnosti, ak vykonanie týchto opatrení vyplýva zo zákona alebo iného všeobecne záväzného predpisu,
g) umožniť mu byť prítomným na ústnom prejednávaní a klásť účastníkom ko-nania a osobám zúčastneným na prejednávaní otázky.
(3) Informácie a vysvetlenie podľa odseku 2 písm. a) môže odoprieť fy-zická osoba, ktorá by jeho podaním porušila štátom uznanú alebo uloženú po-vinnosť mlčanlivosti,^5) ak tejto povinnosti nebola zbavená podľa zákona a osoba, ktorá by podaním vysvetlenia porušila spovedné tajomstvo. Vysvetlenie môže odoprieť aj fyzická osoba, ak by jeho podaním vystavila seba alebo blízku osobu^10) nebezpečenstvu trestného stíhania.

___________________
^10) § 116 Občianskeho zákonníka.
(4) Ak orgán verejnej správy nevyhovie žiadosti verejného ochrancu práv podľa odseku 2, verejný ochranca práv túto skutočnosť oznámi jeho nadriade-nému orgánu a ak takého niet, vláde Slovenskej republiky. Týmto nie je dot-knuté ustanovenie odseku 3.

§ 20
Ak výsledkami vybavenia podnetu nie je preukázané porušenie základ-ných práv a slobôd, verejný ochranca práv písomne o tom upovedomí podá-vateľa podnetu a orgán verejnej správy, proti postupu, rozhodovaniu alebo ne-činnosti ktorého podnet smeruje.

§ 21
(1) Ak výsledkami vybavenia podnetu je preukázané porušenie základ-ných práv a slobôd verejný ochranca práv oznámi výsledky vybavenia podnetu spolu s návrhom opatrení orgánu verejnej správy, proti postupu, rozhodovaniu alebo nečinnosti ktorého podnet smeruje.
(2) Orgán verejnej správy je povinný do 30 dní odo dňa doručenia návrhu opatrení oznámiť verejnému ochrancovi práv svoje stanovisko k výsledkom vy-bavenia podnetu a k návrhu opatrení.
(3) Ak verejný ochranca práv nesúhlasí so stanoviskom orgánu verejnej správy alebo ak prijaté opatrenia považuje za nedostatočné, vyrozumie o tom orgán nadriadený orgánu verejnej správy, proti ktorému podnet smeruje a ak takého orgánu niet, vládu Slovenskej republiky.

§ 22
(1) Ak pri vybavovaní podnetu verejný ochranca práv zistí skutočnosti nasvedčujúce tomu, že pri činnosti orgánu verejnej správy bol spáchaný trestný čin, priestupok, iný správny delikt alebo disciplinárne previnenie alebo že bola porušená povinnosť ustanovená zákonom, oznámi to príslušnému orgánu.
(2) Orgán, ktorému verejný ochranca práv oznámi skutočnosť podľa od-seku 1, upovedomí verejného ochrancu práv o opatreniach, ktoré na základe jeho oznámenia vykonal.
(3) Ak verejný ochranca práv považuje vykonané opatrenia za nedosta-točné, oznámi túto skutočnosť nadriadenému orgánu a ak takého niet, vláde Slo-venskej republiky.

§ 23
(1) Ak pri vybavovaní podnetu verejný ochranca práv zistí skutočnosti nasvedčujúce tomu, že zákon, iný všeobecne záväzný právny predpis alebo vnú-torný predpis vydaný orgánom verejnej správy porušuje základné práva a slo-body fyzických osôb a právnických osôb, môže podať podnet na jeho zmenu alebo zrušenie príslušnému orgánu.
(2) Orgán, ktorému verejný ochranca práv podal podnet podľa odseku 1, upovedomí verejného ochrancu práv o opatreniach, ktoré na základe jeho pod-netu vykonal.

§ 24
	(1) Verejný ochranca práv písomne upovedomí o výsledkoch vybavenia podnetu a o prijatých opatreniach podávateľa podnetu a osobu, ktorej základné práva a slobody boli konaním, rozhodovaním alebo nečinnosťou orgánov verej-nej správy porušené.
(2) Ustanovenia § 16 ods. 3 a § 19 až 23 sa vzťahujú na verejného och-rancu práv a orgány verejnej správy aj vtedy, ak verejný ochranca práv plní úlohy, ktoré patria do jeho pôsobnosti, z vlastnej iniciatívy bez toho, aby vo veci bol podaný podnet.

Správa o činnosti
§ 25
(1) Verejný ochranca práv predkladá národnej rade každý rok v prvom štvrťroku správu o činnosti, v ktorej uvedie svoje poznatky o dodržiavaní zá-kladných práv a slobôd fyzických osôb a právnických osôb orgánmi verejnej správy a jeho návrhy a odporúčania na nápravu zistených nedostatkov.
(2) Verejný ochranca práv zverejní správu o činnosti podľa odseku 1 pros-tredníctvom internetu a periodickej tlače alebo ostatných informačných pros-triedkov.
(3) Verejný ochranca práv informuje o svojej činnosti a jej výsledkoch prostredníctvom internetu a ostatných informačných prostriedkov.

§ 26
Ak verejný ochranca práv zistí skutočnosti nasvedčujúce, že porušenie základného práva alebo slobody je závažné alebo sa týka väčšieho počtu osôb, môže predložiť národnej rade mimoriadnu správu.

§ 27
Súčinnosť
Verejný ochranca práv pri výkone svojej pôsobnosti spolupracuje s na-dáciami, občianskymi združeniami, stavovskými organizáciami, občianskymi iniciatívami a ďalšími subjektami zameranými na ochranu základných práv a slo-bôd.

§ 28
Platové pomery verejného ochrancu práv
Platové pomery verejného ochrancu práv, paušálne návrhy a náhrady ďal-ších výdavkov súvisiacich s vykonávaním tejto funkcie sú rovnaké, ako platové pomery, paušálne náhrady a náhrady ďalších výdavkov poslanca národnej rady vo funkcii podpredsedu národnej rady určené osobitným predpisom.^11) Verejný ochranca práv je počas vykonávania svojej funkcie zúčastnený na zdravotnom poistení,^12) nemocenskom poistení a dôchodkovom zabezpečení^13) rovnako ako zamestnanci v pracovnom pomere. Verejnému ochrancovi práv patria prídavky na deti za podmienok a vo výške podľa osobitného predpisu.^14)

___________________
11) Zákon Národnej rady Slovenskej republiky č. 120/1993 Z.z. o platových pomeroch niektorých ústavných činiteľov v znení neskorších predpisov.
12) Zákon Národnej rady Slovenskej republiky č. 273/1994 Z.z. o zdravotnom poistení, financovaní zdravotného poistenia, o zriadení Všeobecnej zdravotnej poisťovne a o zriaďovaní rezortných, odvetvových, podnikových a občianskych zdravotných poisťovní v znení neskorších predpisov.
13) Zákon Národnej rady Slovenskej republiky č. 274/1994 Z.z. o Sociálnej poisťovni v znení neskor-ších predpisov.
14) Zákon Národnej rady Slovenskej republiky č. 193/1994 Z.z. o prídavkoch na deti a o príspevku k prídavkom na deti v znení neskorších predpisov.

§ 29
Účinnosť
Tento zákon nadobúda účinnosť 1. januára 2002.